polyglot-tagger/wikipedia-language-snippets-filtered huggingface dataset:
1903ம் ஆண்டில் பேயர் நிறுவனம் தூக்க மருந்தான டையர்தில்பார்பிட்டியூரி அமிலத்தைப் பயன்படுத்தும் உரிமையை அதன் கண்டுபிடிப்பாளர்களான எமில் பிஷர் மற்றும் ஜோசப் வொன் மெரின் ஆகியோரிடமிருந்து பெற்றது. 1904 ம் ஆண்டு தொடக்கம் அம்மருந்தை வெரோனல் எனும் பெயரில் தூக்க மருந்தாக பேயர் சந்தைப்படுத்தியது. பேயர் விஞ்ஞானிகளின் தீவிர ஆராய்ச்சியினால் 1911ம் ஆண்டு பீனோபார்பிட்டலும் 1912ம் ஆண்டு அதற்கு எதிர்மருந்தும் கண்டுபிடிக்கப்பட்டது. 1970களில் பீனோபார்பிட்டல் மருந்து வலிப்பு நோய்களுக்கு நிவாரணியாக பரவலாகப் பயன்படுத்தப்பட்டது. 2014 வரை இம்மருந்து உலக சுகாதார அமைப்பின் அடிப்படை மருந்துகள் பட்டியலில் இருந்தது.
இம்மருந்தின் சூத்திர வளராக்கம் தொடர்பாக பேயர் விஞ்ஞானிகளிடையேயான சர்ச்சை முடிவின்றி தொடர்கிறது. பேயர் வேதியியலாளர் ஆர்தர் ஈக்கெங்குருன் பக்க விளைவுகள் ஏற்படுத்தாத ஆஸ்பிரின் மருந்தின் சூத்திரத்தை தானே முதலில் கண்டுபிடித்ததாகவும் ஆஸ்பிரின் எனும் சொல்லை உருவாக்கி அம்மருந்தை முதலில் பரிசோதித்ததாகவும் கூறினார். எனினும் பேயர் அதை மறுத்து மூட்டழற்சி நோயுடைய தன் தந்தைக்கு உதவவே பீலிக்ஸ் ஹோப்மான் இம்மருந்தைக் கண்டுபிடித்ததாக கூறினார். இரு தரப்பிலும் இவ்வாதங்களுக்கான ஆதாரங்கள் உள்ளன. அநேக வரலாற்றாசிரியர்கள் ஆஸ்பிரினைக் கண்டுபிடித்தவரைப் பற்றி கூறும் போது ஹோப்மான், ஈக்கெங்குருன் இருவரையும் குறிப்பிடுகின்றனர்.
பேயர் நிறுவனத்தின் முன்னால் தலைமை நிர்வாகி ஹெல்க் வேர்மியர் 1995ம் ஆண்டில் இரண்டாம் உலக யுத்தத்தில் யூதர்களின் படுகொலையில் பேயர் நிறுவனம் சம்பந்தப்பட்டமைக்காக யூத எழுத்தாளர், அரசியல்வாதி மற்றும் யூதப் படுகொலைகளிலிருந்து தப்பியவருமான எலி வீசிலிடம் பகிரங்க மன்னிப்பு கேட்டார். பேயர் நிறுவனத்தின் தாய் நிறுவனமான இகே பார்பன் தனது தொழிற்சாலைகளில் வேலை புரிய அடிமைத் தொழிலாளிகளை வேலைக்கு அமர்த்தியது. 1943ம் ஆண்டு வரை இகே பார்பன் தொழிற்சாலைகளில் வேலை செய்த 33000 பேரில் பாதியளவானவர்கள் அடிமைத் தொழிலாளர் ஆவர். இவர்களில் 30000 ஆஷ்விட்ஸ் கைதிகளும் அடங்கியிருந்தனர்.
1863ம் ஆண்டு பார்மன் நகரில் சாயத் தொழிற்சாலையாக ஆரம்பிக்கப்பட்ட இந்நிறுவனத்தின் முதல் மற்றும் பிரபலமான மருந்து ஆஸ்பிரின் ஆகும். 1898ல் டையசெட்டல்மோர்பின் மருந்தை ஹெராயின் என வணிக சின்னமாக்கிய இந்நிறுவனம் அம்மருந்தை இருமல் நிவாரணியாக, மோர்பின் மருந்துக்கு மாற்றாக 1910ம் ஆண்டு வரை சந்தைப்படுத்தியது. மேலும் பினோபார்பிட்டல், முதல் நுண்ணுயிர்க்கொல்லியாக பரவலாகப் பயன்படுத்தப்பட்ட மற்றும் 1939 நோபல் பரிசின் மருத்துவத்துறை பேசு பொருளான புரொண்ட்டோசில், நுண்ணுயிக்கொல்லி சிப்ரோ , கருத்தடை மாத்திரை யாஸ் ஆகிய மருந்துகளையும் அறிமுகப்படுத்தியது.
1925ம் ஆண்டில் பேயர் நிறுவனமும் மேலும் ஐந்து இரசாயன உற்பத்தி நிறுவனங்களும் இணைந்து இகே பார்பன் எனும் உலகின் மிகப் பெரிய மருந்தாக்கல் மற்றும் இரசாயன உற்பத்தி நிறுவனத்தை உருவாக்கின. எனினும் இந்நிறுவனத்தின் நாசிச செயற்பாடுகள், யூதப் படுகொலைகளில் பங்கு வகித்தமை, நாசி அரசியல் கைதிகளை அடிமைத் தொழிலாளிகளாகப் பாவித்தமை போன்ற செயற்பாடுகளின் காரணத்தால் இரண்டாம் உலகப் போரின் பின் இந்நிறுவனத்தை நேச நாடுகள் குழு கைப்பற்றியது. 1951ம் ஆண்டு இகே பார்பன் நிறுவனம் அதன் ஆரம்ப ஆறு நிறுவனங்களாகப் பிரிந்து பின் மூன்று நிறுவனங்கள் ஆகியது. பாஸ்ப், பேயர், ஹோச்சஸ்ட் ஆகிய நிறுவனங்களே அவை.
ஐக்கிய அமெரிக்கா, பிரான்ஸ், ஐக்கிய இராச்சியம் ஆகிய நாடுகளில் ஆஸ்பிரின் எனும் வணிகக்குறியீடு அனைத்து நிறுவனத் தயாரிப்புக்கும் பயன்படுத்தப்பட்டாலும் ஜெர்மனி, சுவிட்சர்லாந்து, மெக்சிகோ, கனடா உட்பட 80 க்கும் அதிகமான நாடுகளில் ஆஸ்பிரின் எனும் பெயரைத் தனது வணிக்க் குறியீடாக பேயர் நிறுவனம் பதிவு செய்துள்ள்து. 2011ம் ஆண்டு வரை ஆண்டொன்றுக்கு ஏறத்தாழ 40,000 தொன் ஆஸ்பிரின் உற்பத்தி செய்யப்பட்டதுடன் ஐக்கிய அமெரிக்காவில் மட்டும் 10-20 பில்லியன் மாத்திரைகள்இதய நோய் மருந்தாக நுகரப்பட்டது. இம்மருந்து உலக சுகாதார அமைப்பினால் முக்கிய மருந்துகளில் ஒன்றாகப் பட்டியலிடப்பட்டது.
தற்போது சட்டத்தால் தடை செய்யப்பட்ட, அடிமைப்படுத்தும் மருந்தான ஹெரோயினை மோர்பினுக்கு மாற்றாக, அடிமையாக்கா இருமல் நிவாரண மருந்து என்றே பேயர் நிறுவனம் 1898க்கும் 1910க்குமிடையில் வணிகக்குறியீடாக்கி சந்தைப்படுத்தியது. பேயர் நிறுவன விஞ்ஞானிகள் ஹெரோயினை முதன்முதலில் தயாரிக்காவிட்டாலும் அம்மருந்தை சந்தைப்படுத்துவதில் பேயர் நிறுவனம் பெருவெற்றி கண்டது. முதலாம் உலகப்போர் வரை ஹெரோயின் எனும் பெயர் பேயர் நிறுவனத்தின் வணிக குறியீடாக இருந்தது.
1916ம் ஆண்டில் பேயர் விஞ்ஞானிகளிகள் ஒட்டுண்ணிகளுக்கெதிராக செயற்படும் சுரமின் எனும் மருந்தைக் கண்டுபிடித்தார்கள். ஜெர்மானின் எனப் பெயரிடப்பட்ட இம்மருந்து இன்றும் விற்பனையாகிறது. வணிகக் காரணங்களுக்காக இதன் செய்முறையை பேயர் நிறுவனம் இரகசியமாக வைத்திருந்தது. எனினும் 1924ல் இச்செய்முறையை பாஸ்ட்டோர் அமைப்பைச் சேர்ந்த எர்னஸ்ட் பூனே வெளியிட்டார். இம்மருந்தும் உலக சுகாதார அமைப்பின் அடிப்படை மருந்துகள் பட்டியலில் இடம்பெற்றுள்ளது
1866ல் இத்தொழிற்சாலையின் பெரும்பகுதி மற்றும் தலைமையகம் பார்மன்னிலிருந்து எல்பர்பெல்ட் எனும் இடத்திற்கு மாற்றப்பட்டது. இத்தொழிலை ஆரம்பித்தவர்களில் ஒருவரான பிரெட்ரிக் பேயரின் மகனும் வேதியியலாளருமான பிரெட்ரிக் பேயர் ஜூனியர் 1873ம் ஆண்டு நிறுவனத்தில் இணைந்தார். இவரின் தந்தை 1880ல் இறந்த பின் பங்குச் சந்தையில் இணைந்த இந்நிறுவனம் பார்பென்பப்ரிக்கன் வோர்ம்.பிரீடர்.பேயர் & கோ. வாக பெயர் மாற்றம் பெற்றது.
முதலாம் உலகப் போர் நடந்து கொண்டிருந்த காலகட்டத்தின் போது ஐக்கிய அமெரிக்கா, கனடா போன்ற நாடுகளிலிருந்த பேயரின் சின்னம், வணிகக்குறியீடுகள் உட்பட அதன் சொத்துக்கள் அனைத்தையும் அவ்வரசாங்கங்கள் பறிமுதல் செய்தன. கனடா மற்றும் ஐக்கிய அமெரிக்காவில் இருந்த ஸ்ட்டேர்லிங் ட்ரக்ஸ் நிறுவனம் பேயரின் சின்னம், வணிககுறியீடு மற்றும் அதன் சொத்துக்களை கையகப்படுத்தியது. 1994ம் ஆண்டு வரை இவை திருப்பிப் பெறப்படவில்லை.
பேயர் வணிக நிறுவனம் 1863ம் ஆண்டு ஜெர்மனியின் பார்மன் எனுமிடத்தில் பிரெட்ரிக் பேயர் மற்றும் சாய விற்பன்னர் பிரெட்ரிக் விஸ்கொட் ஆகியோரால் சாயத் தொழிற்சாலையாக முதன்முதலில் ஆரம்பிக்கப்பட்டது. இவ்விரு பங்குதாரர்களில் பிரெட்ரிக் பேயர் வணிக செயற்பாடுகளை கவனித்தார். அனிலின் மற்றும் பியூசின் ஆகிய இரசாயனங்கள் இத்தொழிற்சாலையின் முக்கிய உற்பத்திப் பொருட்களாக இருந்தன.
இரண்டாம் உலகப்போர் முடிவடைந்த பின் இகே பார்பன் நிறுவனத்தை நேச நாடுகள் குழு கைப்பற்றியது. இந்நிறுவனம் 1951ல் ஆறாகப் பிரிந்து பின் மூன்றாகப் பிரிந்தது. அக்காலகட்டத்தில் பார்பென் பெப்ரிக்கன் பேயர் என்றிருந்த இந்நிறுவனம் 1972ல் பேயர் கூட்டு நிறுவனம் என பெயர் மாற்றப்பட்டது.
ராஜ சிம்ஹா, பிரிட்டிஷ்காரர்களை எதிர்த்து இந்தியாவின் விடுதலைக்காக போராடும் வீரரின் அறிமுகத்துடன் படம் துவங்குகிறது. ராஜ சிம்ஹா, தன் தோழன் கருணாவால் துரோகம் செய்யப்பட்டு, பிரிட்டிஷ்காரர்களிடம் அகப்படும் சூழல் ஏற்படுகிறது. பின்னர், அவர் இறக்க, அவரது கடைசி ஆசைப்படி ஒரு புத்தகத்துடன் புதைக்கப்படுகிறார்.
உறுமீன் அறிமுக இயக்குனர் சக்திவேல் பெருமாள்சாமி இயக்கத்தில், 2015 ஆம் ஆண்டு வெளிவந்த இந்தியத் தமிழ் அதிரடித் திரைப்படமாகும். பாபி சிம்ஹா, கலையரசன், ரேஷ்மி மேனன் மற்றும் பலர் நடித்துள்ளனர். ஜி. டில்லிபாபு தயாரிப்பில், அச்சு ராஜாமணி இசை அமைப்பில், 142 நிமிட நீளத்தை கொண்ட இப்படம், 4 டிசம்பர் 2015 ஆம் தேதி வெளியானது.
இந்தப் படத்தின் பின்னணி மற்றும் பாடல்களின் இசையை அமைத்தவர் அச்சு ராஜாமணி ஆவார். மணி அமுதவாணன், கவின், கணியன் பூங்குன்றனார் ஆகியோர் பாடலாசிரியர்கள் ஆவர். ஆறு பாடல்களை கொண்ட ஒலித்தொகுப்பு 2015 ஆண்டு சோனி மியூசிக் நிறுவனத்தால் வெளியிடப்பட்டது. அச்சு ராஜாமணியின் இசை நல்ல விமர்சனங்களை பெற்றது.
நிகழ் காலத்தில், செல்வாவாக மறுபிறவி எடுக்கும் ராஜ சிம்ஹா, ஜான் என்ற நபருடன் மோத நேரிடுகிறது. தன் முந்தைய பிறவிகளில் தன்னிடம் துரோகம் செய்தது ஜான் தான் என்று ஒரு புத்தகம் வாயிலாக செல்வாவிற்கு தெரிய வருகிறது. இறுதியில், செல்வாவின் பழி வாங்கும் எண்ணம் நிறைவேறியதா என்பதே மீதிக் கதையாகும்.
4 டிசம்பர் 2015 வெளியான இப்படத்திற்கு இந்திய தணிக்கை குழு "யு/ஏ" சான்றிதழ் வழங்கியது. சிங்கப்பூர் தணிக்கை குழு "பிஜி13" சான்றிதழ் வழங்கியது. கலைஞர் தொலைக்காட்சி இப்படத்தின் செயற்கைக்கோள் உரிமத்தை வாங்கியது.
பாபி சிம்ஹா, கலையரசன், ரேஷ்மி மேனன், சார்லீ, மனோபாலா, அப்புக்குட்டி, காளி வெங்கட், ஆர். எஸ். சிவாஜி, சாண்ட்ரா ஏமி, அந்தோணி தாசன், குரு, கஜராஜ், வீர சந்தானம், தருண் குமார்.
1939-யில் செழியனாக மறுபிறவி எடுக்கும் ராஜ சிம்ஹா, கிருஷ்ணா எனும் தன் நண்பனால் துரோகம் செய்யப்படுகிறான். கிருஷ்ணா, கருணாவின் மறுபிறவி. துரோகத்தின் முடிவாக, செழியன் கொல்லப்படுகிறான்.
இழக்கப்படும் சிப்பாய்க்குப் பதிலாக இத்திறப்பில் கருப்புக்கு வேகமாக காய்களை முன்னேற்றும் வாய்ப்பு அமைகிறது. விரைவாகவே வெளிப்படும் வெள்ளை ராசாவை நோக்கி ஆட்டத்தை அழைத்துச் செல்ல கருப்புக்கு வாய்ப்பு கிடைக்கிறது. 4.3 6 5.4 4
3 5, பலவீனமான 2 சதுரத்தை உருவாக்க கருப்பு முயல்கிறது. 1923 ஆம் ஆண்டு மேயிரிச்சு ஒசுட்ரௌ நகரத்தில் நடைபெற்ற மேயிரிச்சு சதுரங்கப் போட்டியின் ருடோல்ப்பு சிபீல்மான் எதிர் சீக்பெர்ட் தாரச்சு ஆட்டத்தில் மேற்கண்ட நகர்வின் தொடர்ச்சி இவ்வாறு அமைந்தது:
வெள்ளை 3.5?, என்று விளையாடுவது நன்கு அறியப்பட்ட ஒரு தவறான நகர்வாகும். பின்னர் கருப்பு 3.4+ என விளையாடி கூடுதலாக ஒரு சிப்பாயை எடுத்துக் கொள்ளமுடியும். 4.3 என்று விளையாடினால் 4+ என விளையாடி ஒரே நேரத்தில் வெள்ளை ராசா மற்றும் யானைக்கு இரட்டைத் தாக்குதல் கொடுக்கலாம். 4.3 நகர்வுக்குப் பதிலாக வெள்ளை
கருப்பு இந்த ஆக்ரோசமான எதிர்பலி ஆட்டத்தில் வெள்ளை கொடுத்த பலியை அலட்சியப்படுத்துகிறது. மாறாக வெள்ளை ராசாவின் பக்கத்தில் ஏற்பட்டுள்ள பலவீனத்தைப் பயன்படுத்திக் கொள்வதற்காக மையத்தை திறக்கிறது. 3.5, என்ற வெள்ளையின் வழக்கமான அடித்தல் நகர்வுக்குப் பின்னர் கருப்பும் 3.4, என்று அடித்து விளையாடுகிறது. இதனால் ஆட்டம் ராசாவின் பலியை ஏற்றுக் கொள்ளும் 3.4 அல்லது தற்கால நவீனப் பார்வை நகர்வான 3.6. திறப்புக்கு ஆட்டம் திரும்புகிறது.
இத்திறப்பை ஆத்திரிய சதுரங்க மாசுட்டர் எர்னசுட்டு பால்க்பீர், 1851 ஆம் ஆண்டு அடோல்ப் ஆண்டர்சனுக்கு எதிரான ஆட்டத்தில் விளையாடினார்.முதன்முதலில் விளையாடியவரின் பெயராலேயே இத்திறப்பு பால்க்பீர் திறப்பு என்று அழைக்கப்படுகிறது. சதுரங்கத் திறப்புகளுக்கான கலைக்களஞ்சியம் சி31 மற்றும் சி32 என்ற குறியீடுகளால் இத்திறப்பை அடையாளப்படுத்துகிறது.
பால்க்பீர் எதிர்பலியாட்டம் என்பது கீழ்கண்ட நகர்வுகளுடன் தொடங்கும் சதுரங்கத் திறப்பாட்டத்தைக் குறிக்கும். ராசாவின் பலியாட்டம் என்ற சதுரங்கத் திறப்பாட்டத்தின் ஒரு மாறுபாடு பால்க்பீர் எதிர்பலியாட்டம் என்று அழைக்கப்படுகிறது.
இரண்டாம் உலகப்போருக்குப் பின்னர் இவ்வரிசையில் அமையும் ஆட்டங்கள் குறைந்து போயின. கருப்பு ஆட்டக்காரருக்கும் சிக்கல்கள் உருவாகத் தொடங்கின, விர்ர்கள் அடுத்த யுக்திக்கு திரும்பினர்.
கோகோஸ் தீவு என்பது கோஸ்டா ரிக்காவின் தேசிய பூங்காவாக உள்ள ஒரு தீவு ஆகும். இங்கு தங்க கோஸ்டா ரிகா பூங்கா காவலர்களைத் தவிர மற்றவர்களுக்கு அனுமதி இல்லை. இது கோஸ்டரிக்கா நாட்டின் புண்டரன் மாகாணத்தின் புண்டரனஸ் கான்டனின் 13 மாவட்டங்களில் 11 வது மாவட்டத்துக்கு உட்பட்டதாகும். இது கோஸ்டா ரிகாவின் கடற்கரையில் இருந்து சுமார் 550 கிமீ தொலைவில் பசிபிக் பெருங்கடலில் அமைந்துள்ளது. இது ஏறத்தாழ பரப்பளவு கொண்டதாகவும், என்ற நிலப்பரப்பில் , சுற்றளவோடு செவ்வக வடிவில் உள்ளது. வட அமெரிக்க கண்டத்தை ஒட்டியுள்ள தீவுகளை வட அமெரிக்கக் கண்டத்துக்கு உட்பட்டதாக கணக்கிட்டால் வட அமெரிக்க கண்டத்தின் தெற்குப் பகுதியாக இது உள்ளது.
உலகில் உள்ள 10 சிறந்த மூச்சுவிடு அமைப்புடன் உள் நீச்சல் இடங்களில் ஒன்றாக கோகோஸ் தீவு இடம்பெற்றுள்ளது. இப்பகுதியானது ஆழ் கடல் மற்றும் ஆழமிலா கடல் நீர்ப்பரப்பு ஆகியவை சந்திக்கும் புள்ளியில் உள்ளதும், இப்பகுதியில் உள்ள பெரிய மீன் வகைகளும் இப்பகுதியின் சிறப்பம்சங்களாக உள்ள.புகழ்பெற்ற பெருங்கடல் குறிப்பு வல்லுநரான ஜாக் கியூஸ்டுவே பலமுறை இத்தீவுக்கு வந்துள்ளார், இவர் 1994 ஆம் ஆண்டில் இத்தீவை "உலகின் மிக அழகான தீவு" என குறிப்பிட்டார். கோகோஸ் தீவைச் சுற்றியுள்ள கடல்பகுதியில் சட்டவிரோதமாக பெரிய அளவில் மீன்பிடித்தல், வேட்டையாடுதல் போன்ற அச்சுறுத்தல்களில் இருந்து தீவைப் பாதுகாப்பதை இந்தப் புகழுரைகள் வலியுறுத்துகின்றன.
கோஸ்டா ரிகா பூங்கா காவலர்கள் மட்டுமே கோகோஸ் தீவில் வசிக்க அனுமதிக்கப்பட்டுள்ளனர். இவர்கள் தங்கியிருக்க ஆங்கில விரிகுடா உள்ளிட்ட இரு முகாம்கள் தீவில் இவர்களால் நிறுவப்பட்டுள்ளது. தேசியப் பூங்கா காவலர்களின் அனுமதியைப் பெற்றே தீவில் சுற்றுலா பயணிகள், கப்பல் பணியாளர்கள் போன்றோர் தீவுக்கு செல்ல இயலும். மேலும் சுற்றுலா பயணிகள் இரவில் தங்கவோ அல்லது தீவில் உள்ள எந்த ஒரு தாவரம், விலங்கினம், தாதுக்கள் போன்றவற்றை சேகரித்து எடுத்துச் செல்லவும் அனுமதி இல்லை.எப்போதாவது அமெச்சூர் வானொலியான வர அனுமதியளிக்கப்படுகிறது.
ஆழ்கடலால் சூழப்பட்ட கோகோஸ் தீவுப்பகுதியானது மூச்சுவிடு அமைப்புடன் உள் நீச்சல் அடித்தல் போன்ற பொழுது போக்குக்கும், கொம்பன் சுறா, திருக்கை, ஓங்கில் மற்றும் பிற பெரிய கடல் வாழினங்களுக்காக சிறப்பாக அறியப்படுகிறது. இதன் ஈரமான காலநிலை, கடலியல் தன்மை போன்றவை இத்தீவுக்கான ஒரு தனித்த சூழலியல் பண்பை அளிக்கின்றன, இது கலாபகசுத் தீவுகள் அல்லது வேறு எந்த தீவுடனும் ஒப்பிடத்தக்கதாக இல்லை.
கோஸ்டா ரிகா நாடானது கோகோஸ் தீவை தேசிய பூங்காவாக 1978 ஆம் ஆண்டில் அறிவித்தது. கோகோஸ் தீவு தேசியப் பூங்காவானது 1997 இல் யுனெஸ்கோவால் உலக பாரம்பரியக் களமாக அறிவிக்கப்பட்டது. இந்த உலக பாலம்பரிய களத்தின் எல்லையானது 2002 இல் இதைச்சுற்றியுள்ள கடல் பகுதிகளையும் சேர்த்ததாக பரப்பளவு கொண்டதாக விரிவாக்கப்பட்டது.
2009 ஆம் ஆண்டில் கோகோஸ் தீவானது உலகின் புதிய ஏழு உலக அதிசயங்களில் ஒன்றாக அறிவிக்கப்பட்டு, தீவுகள் பிரிவில் இரண்டாம் இடத்தைப் பெற்றது.
போதுமான நிதி கிடைத்த பிறகு கோயில் கட்டுவதற்கு சிற்பியாக அருகிலுள்ள ஊரின் சிற்பியை ஒப்பந்தம் செய்கிறார்கள். சிற்பியின் மகள் அபிராமி . சிற்பியும் அவரது மகள் ராணியும் கோயில் கட்டுவதற்காக அந்த ஊருக்கு வருகின்றனர். கோவில் கட்டுமானப்பணிகள் துவங்குகிறது. அபிராமியும் காளிமுத்துவும் ஒருவரை ஒருவர் காதலிக்கின்றனர். அபிராமியின் தந்தைக்கு அவளுடைய முறை மாமனான ராஜசேகரனுக்கு திருமணம் செய்துவைக்க விருப்பம். அந்த கிராமத்துத் தலைவரின் மகன் செல்லதுரையும் ராணியை அடைய எண்ணுகிறான்.
வில்லுப்பாட்டு கலையில் சிறந்து விளங்கும் கலைஞன் காளிமுத்து . அந்த கிராமத்தின் தலைவர் அங்குள்ள கோயிலைப் புதுப்பித்துக்கட்ட முடிவுசெய்கிறார். அதற்கான நிதி வசூலிக்கும் பொறுப்பை காளிமுத்து வசம் ஒப்படைக்கிறார். அந்தக் கோயிலை புனரமைப்பதற்கான நிதி கேட்டு இசையமைப்பாளர் இளையராஜாவைச் சந்திக்கின்றனர். அவரும் கோயில் கட்டுவதற்கான நிதிஉதவி செய்கிறார்.
கோயில் வேலைமுடிந்து குடமுழுகிற்குத் தயாராகிறது. அதேநேரம் ராஜசேகரனுக்கும் அபிராமிக்கும் திருமணம் நிச்சயிக்கப்படுகிறது. கோயில் குடமுழுக்கில் தடங்கல் ஏற்படுத்த செல்லதுரை சதிசெய்கிறான். அவனுடைய சதியை முறியடித்து குடமுழுக்கை வெற்றிகரமாக நடத்துகிறான் காளிமுத்து. இறுதியில் ராஜசேகரனின் சம்மதத்துடன் காளிமுத்து - அபிராமி திருமணம் நடக்கிறது.
வில்லுப்பாட்டுக்காரன் 1992 ஆம் ஆண்டு ராமராஜன் மற்றும் ராணி நடிப்பில், கங்கை அமரன் இயக்கத்தில், கருமாரி கந்தசாமி மற்றும் ஜே. துரை தயாரிப்பில், இளையராஜா இசையில் வெளியான தமிழ் திரைப்படம்.
வர்மா /ஆதித்ய வர்மா என்பது ஒரு தமிழ் நாடகத் திரைப்படமாகும். இப்படத்தை முகேஷ் மேத்தாவின் இ4 எண்டர்டெயின்மெண்ட் நிறுவனம் தயாரிக்கிறது. இப்படத்தின் வழியாக துருவ் விக்ரம் அறிமுகமாகிறார். இப்படமானது தெலுங்கு திரைப்படமான அர்ஜுன் ரெட்டி என்ற படத்தின் மறு ஆக்கமாகும். இப்படமானது முதலில் பாலாவால் இயக்கப்பட்டு, 2018 மார்ச் மற்றும் செப்டம்பர் மாதங்களுக்கு இடையில் படப்பிடிப்பு நடத்தப்பட்டது; இருப்பினும் மூலப்படமான அர்ஜுன் ரெட்டி படத்தில் இடம்பெற்ற பல காட்சிகள் இப்படத்தில் இடம்பெறாமல் போனதற்காக ஈ4 எண்டர்டெயின்மெண்ட் 2019 பெப்ரவரியில், தன் அதிருப்பதியைத் தெரிவித்தது. மேலும் படத்தை வேறு இயக்குநரைக் கொண்டு பழைய குழுவில் துருவைமட்டும் கொண்டும், புதிய குழுவினரைக் கொண்டு மறுபடப்பிடிப்பு நடத்த உள்ளதாக அறிவித்தது. 2019 நவம்பரில் படத்தின் புதிய பதிப்பு வெளியிடப்பட்டது.எனினும் பாலாவின் வர்மா நெட்ப்ளிக்ஸ்ல் வெளியாகவுள்ளது.
2019 பெப்ரவரி 7 அன்று, இ4 எண்டர்டெய்ன்மெண்ட் தயாரிப்பு நிறுவனமானது பத்திரிகைகளில் ஒரு அறிக்கையை வெளியிட்டது. அதில் அவர்கள் அனைத்து பணிகளும் முடிக்கப்பட்டு எங்களிடம் ஒப்படைக்கப்பட்ட வர்மா திரைப்படம் எங்களுக்கு திருப்தி இல்லை, என்பதால் இப்பதிப்பை வெளியிட விரும்பவில்லை என்றது. இதற்கு பதிலாக பழைய குழுவில் உள்ள துருவை மட்டும் கொண்டு ஒரு புதிய நடிகர்கள் மற்றும் புதிய குழுவோடு இப்படத்தை மீண்டும் மறு படப்பிப்பு செய்ய உள்ளதாக அறிவித்தது. முழு படப்பணிகளும் முடிந்த நிலையில் படத்தில் திருப்தி இல்லை என்று மீண்டும் படப்படிப்பு நடத்துவதாக தயாரிப்பு நிறுவனம் குறிப்பிடுவது தமிழ்த் திரைப்பட உலகில் இதுவே முதல் நிகழ்வாகும்.
படத்தின் முதன்மைப் படப்பிடிப்பானது 2018 மார்ச்சில் நேபாளத்தின், காட்மாண்டில் துவங்கியது. ஒரு வாரத்திற்கு பிறகு முதல் கட்ட படப்பிடிப்பு முடிந்த நிலையில், இரண்டாவது கட்ட கடப்பிடிப்பு சென்னைக்கு மாற்றப்பட்டது. தமிழ் திரைப்பட தயாரிப்பாளர்கள் சங்கத்தினர் மேற்கொண்ட வேலைநிறுத்தத்தின் காரணமாக படப்பிடிப்பு கொஞ்சகாலம் நிறுத்திவைக்கப்பட்டது. வேலைநிறுத்தம் முடிந்த பின்னர் மீண்டும் ஏப்ரல் மாதம் படப்பிடிப்பு மேற்கொள்ளப்பட்டது. இறுதிக்கட்டப் படப்பிடிப்பானது திருவண்ணாமலையில் மேற்கொள்ளப்பட்டது. 2018 செப்டம்பரில் முதன்மைப் படப்பிடிப்புப் பணிகள் முடிந்தன.
வர்மா படமானது தெலுங்கு திரைப்படமான அர்ஜுன் ரெட்டி படத்தின் தமிழ் மறு ஆக்கமாகும். இப்படத்தை முகேஷ் மேத்தாவின் இ4 எண்டர்டெயின்மெண்ட் நிறுவனம் தயாரிக்கிறது. படத்தின் இயக்குநராக பாலா நியமிக்கப்பட்டார். படத்துக்கான உரையாடலை ராஜு முருகன் எழுதினார். ஒளிப்பதிவுக்கு எம். சுகுமார் நியமிக்கப்பட்டார். மேத்தா குறிப்பிடும்போது இப்படமானது மூலத் தெலுங்கு படத்தை விட 20 நிமிடங்கள் குறுகியதாக இருக்கும் என்றார். பாலாவின் நாச்சியார் படத்துக்கு முன்னதாக சத்ய சாய்யா திரைப்பட தொகுப்பாளராக நியமிக்கப்பட்டார்.
வர்மா படத்தில் முதன்மைப் பாத்திரத்தில் நடிகர் விக்ரமின் மகனான துருவ் விக்ரம் அறிமுகமாகிறார். முதன்மை பெண் பாத்திரத்துக்கு கொல்கத்தாவைச் சேர்ந்த வடிவழகியான மேகா நடித்தார். மேலும் முன்னணி பாத்திரத்தில் ஆகாஷ் பிரேம்குமார் நடிக்க, பிற பாத்திரங்களில் ஈஸ்வரி ராவ், ரைசா வில்சன், சந்த்ரா அமே ஆகியோர் நடித்தனர்.
1991 ஆம் ஆண்டு பெர்த் நகரில் நடைபெற்ற ஆசிய ஆண்கள் கைப்பந்து சாம்பியன் பட்டப்போட்டியில் பங்கேற்ற இந்திய ஆண்கள் கைப்பந்து அணிக்கு தலைமை பயிற்சியாளராக ரமணா ராவ் பணிபுரிந்தார். 1986 இல் செருமன் சனநாயக குடியரசில் அனைத்துலக கைப்பந்து கூட்டமைப்பு தேர்வு செய்த ஒரு கைப்பந்து பயிற்றுநராகத் தகுதி பெற்றார். இத்தகுதியைப் பெற்ற முதல் இந்தியரும் இவரேயாவார். இதன்மூலம் இந்தியா மற்றும் பல வெளிநாடுகளுக்குச் சென்று கைப்பந்து விளையாட பயிற்சிகள் அளித்தார். 1993-1997 ஆம் ஆண்டுகளில் ஆசிய கைப்பந்து பயிற்றுநர்கள் குழுவில் ஓர் உறுப்பினராக நியமிக்கப்பட்டார்.
கல்லூரியில் சேர்ந்த பிறகு ரமணா ராவ் கைப்பந்து விளையாடத் தொடங்கினார். 1966 இல் குண்டூர் இந்துக் கல்லூரியில் பட்டம் பெற்றார். 1966 ஆம் ஆண்டு முதல் 1976 வரை இவர் தேசிய கைப்பந்து சாம்பியன் பட்டப் போட்டிகளில் பங்கு பெற்றார், தொடர்ந்து நான்கு ஆண்டுகள் தமிழ்நாடு மாநிலக் கைப்பந்து குழுவுக்கு தலைவராக இருந்துள்ளார். 1976 ஆம் ஆண்டு திருச்சிராப்பள்ளியில் நடைபெற்ற தேசிய கைப்பந்து போட்டியில் இவர் தமிழ்நாடு அணியில் விளையாடினார். இப்போட்டியில் முதல் முறையாக தேசிய கைப்பந்து சாம்பியன் பட்டத்தை தமிழ்நாடு மாநில அணி வென்றது.
அனைத்துலக கைப்பந்து கூட்டமைப்பினுடைய பிராந்திய மேம்பாட்டு மையத்தின் இயக்குநராக ரமனா ராவ் நியமிக்கப்பட்டார். இந்தியாவின் சென்னை நகரில் இந்த மையம் அமைந்திருந்தது. தற்போது ரமணா ராவ் ஆந்திரப் பிரதேச கைப்பந்து சங்கத்தின் தலைவராக உள்ளார். இந்திய கைப்பந்து கூட்டமைப்பின் பயிற்சியாளர் குழுவின் தலைவராகவும் இயங்கி வருகிறார்.
1906 ஆம் ஆண்டில் கேத்லீன் கென்யான் பிரடெரிக் கென்யான் என்பாருக்கு மூத்த மகளாக இங்கிலாந்தின் லண்டனில் பிறந்தார். இவரது தந்தை விவிலிய விவிலியத்தில் சிறந்த அறிஞர் ஆவார். மேலும் பிரித்தானிய அருங்காட்சியகத்தின் இயக்குநராகவும் பணியாற்றியுள்ளார். இவரது தாத்தா ஜான் ராபர்ட் கென்யான் "ஆல் சோல்ஸ் கல்லூரி"யில் பாதுகாவலராகவும் சிறந்த வழக்கறிஞராகவும் விளங்கினார். இவரது கொள்ளுப் பாட்டனார் லாயிட் கென்யான் அரசியல்வாதியாகவும் வழக்கறிஞராகவும் இருந்துள்ளார். லண்டனின் ப்ளூம்ஸ்பரி என்ற இடத்தில் அமைந்துள்ள பிரித்தானிய அருங்காட்சியகத்துடன் இணைக்கப்பட்ட ஒரு வீட்டில், அவரது தாயார் அமி கென்யன் மற்றும் சகோதரி நோரா கென்யானுடன் வளர்ந்தார். முரட்டுத்தனமான மற்றும் பிடிவாதமான குணங்களை கொண்ட இவர் சிறுவயதில் மீன்பிடிப்பது, மரங்கள் ஏறுவது போன்ற பலவிதமான விளையாட்டுகளில் ஈடுபட்டுள்ளார்
கேத்லின் கென்யான் , ஒரு முன்னணி பிரித்தானியக் கற்காலத்தைப் பற்றிய ஆராயும் தொல்லியல்துறை ஆராய்ச்சியாளர் ஆவார். இவர் 1952 முதல் -1958 வரை ஜெரிக்கோ என்ற இடத்தில் நடைபெற்ற அகழ்வாராய்ச்சி மூலம் நன்கு அறியப்பட்டவர், மேலும் 20 ஆம் நூற்றாண்டின் மிகவும் செல்வாக்குள்ள தொல்பொருள் ஆராய்ச்சியாளர்களில் ஒருவராக விளங்கினார். இவர் 1962 முதல் 1973 வரை லண்டன் ஆக்ஸ்போர்டில் உள்ள ஹக்ஸ் கல்லூரியின் முதல்வராகவும் இருந்துள்ளார்.
தொழில் நுட்ப சிகிச்சையின் மீதான அவரது ஆராய்ச்சியும், அன்கான்சியஸ் அருங்காட்சியகத்தின் படங்கள் மற்றும் ஆண்டுகள், கண்காட்சிகள், திரைப்படங்கள், ஆவணப்படங்கள், காட்சிக்கேள்விக் கருவிகள், பாடநெறிகள், சிம்போமிம்கள், வெளியீடுகள் மற்றும் மாநாடுகள் ஆகியவற்றின் வழியான இவரது ஆய்வு தொழில் சிகிச்சை மற்றும் உளவியல் செயல்முறை பற்றிய புரிதலை ஏற்படுத்தியது. நோயாளிகளுக்கும் விலங்குகளுக்கும் இடையில் உணர்ச்சி ரீதியான உறவுகளை ஆராய்வதில் அவர் ஒரு முன்னோடியாகவும் இருந்தார். அவைகளை இவர் சக சிகிச்சையாளர்கள் என அழைத்தார்.
சில்வேரா 1905 இல் பிரேசிலில் உள்ள அலாகோஸ் மாகாணத்தில் மாசியோ என்ற இடத்தில் பிறந்தார். 1926 ஆம் ஆண்டில் பாஹியாவின் மருத்துவப் பள்ளியில் 157 ஆண்களூல் ஒரே பெண்ணாகச் சேர்ந்து பட்டம் பெற்றார் அதன் பின்னர் உளவியலுக்காகத் தனது வாழ்க்கையை அர்ப்பணித்திருந்தார். தேசிய மனநல மருத்துவமனைகளில் மின்சிகிச்சை, இன்சுலின் சிகிச்சை மற்றும் லோபோட்டமி எனப்படும் மூளையின் செயற் திறனை மாற்ற செய்யும் அறுவை சிகிச்சை ஆகிய கொடுமையான உளவியல் சிகிச்சை முறைகளை இவர் ஒருபொழுதும் ஏற்றுக் கொண்டதில்லை.
ஒரு சில ஆண்டுகள் கழித்து, 1956 இல், நைஸ் டா சில்வேரா தனது புரட்சிகரமான மற்றொரு திட்டத்தை உருவாக்கினார். "காசா டாஸ் பால்மேராஸ்’’ , என்ற மனநல நிறுவனங்களின் முன்னாள் நோயாளிகளுக்கான ஒரு மருத்துவமனை ஒன்றை நிறுவினார். அங்கு மனநோயாளிகள் தினசரி அடிப்படையில் வெளிநோயாளிகளாக கருதப்பட்டு அவர்களுடைய கலைகளை சுதந்திரமாக வெளிப்படுத்த வாய்ப்பிருந்தது அவர் சி. ஜி. யுங்கு ஆய்வுக்குழு என்ற ஒரு குழுவை உருவாக்கி, 1968 வரை அதன் தலைமை தாங்கினார்.
அவரது பணி அங்கீகரிக்கும் வகையில் இவருக்கு பல்வேறு அறிவுசார் புலங்களில் பரிசுகளும் பட்டங்களும் வழங்கப்பட்டது பிரான்ஸ், பாரிசைத் தலைமையிடமாகக் கொண்ட உளவியல் வெளிப்பாடுகளுக்கான பன்னாட்டுச் சங்கத்தின் நிறுவன உறுப்பினராக இருந்தார். அவரது வேலை மற்றும் கருத்துக்கள் பிரேசில் மற்றும் வெளிநாடுகளில் அருங்காட்சியகங்கள், கலாச்சார மையங்கள் மற்றும் சிகிச்சை நிறுவனங்கள் ஆகியவற்றை உருவாக்க ஊக்கமளித்தது.
1952 ஆம் ஆண்டில் அவர் ’’சுயநினைவிலி’’ என்ற பெயரில் ரியோ டி ஜெனிரோவில் ஒரு அருங்காட்சியகத்தை] நிறுவினார. இது ஓவியம் மற்றும் மாடலிங் ஸ்டூடியோவில் தயாரிக்கப்பட்ட படைப்புகளை சேகரிக்கும் ஆய்வு மற்றும் ஆராய்ச்சி மையம் ஆகும். இங்கு 1940 முதல் இன்றுவரை 3,50,000 படைப்புகளுக்கு மேல் இடம் பெற்றுள்ளது. பிரேஸிலில் அவரது பணி மூலம், நைஸ் டா சில்வேரா கார்ல் யுங்குவின் உளவியலை அறிமுகப்படுத்தினார்.
பாஸ்கர் ஒரு ராஸ்கல் என்பது 2018 ஆம் ஆண்டு வெளியான இந்தியத் தமிழ்த் திரைப்படமாகும். எழுத்து மற்றும் இயக்கம் சித்திக். மலயாளத்தில் 2015 ஆம் ஆண்டு சித்திக் இயக்கத்தில் மம்மூட்டி, நயன்தாரா நடித்த பாஸ்கர் தி ராஸ்கல் என்ற படத்தின் தமிழ் மறுஆக்கம் இது ஆகும். இப்படத்தில் அரவிந்த்சாமி மற்றும் அமலா பால் முன்னணி நட்சத்திரங்களாக நடித்துள்ளனர். படத்தயாரிப்பு பிப்ரவரி 2017 யில் துவங்கியது. இந்தத் திரைப்படம் 17 மே 2018 ஆம் தேதி வெளியானது.
இந்திய நடுவண் அரசு அனைவருக்கும் வீட்டுவசதி திட்டத்தின் கீழ் புரிந்துணர்வு ஒப்பந்தம் செய்தபோது, 1960-ஆம் ஆண்டின் வாடகை கட்டுப்பாட்டு சட்டத்தை நீக்க பரிந்துரைத்தது. இதை ஏற்று, முந்தைய வாடகை கட்டுப்பாட்டு சட்டத்தை நீக்கும் வகையில், தமிழ்நாடு சொத்து உரிமையாளர்கள் மற்றும் வாடகைதாரர்களின் உரிமைகள் மற்றும் பொறுப்புகள் முறைப்படுத்துதல் சட்டத்தை, தமிழகச் சட்டப்பேரவையில் கொண்டுவரப்பட்டு, 2017-ல் ஒப்புதல் பெறப்பட்டது. தற்போது இந்த சட்டம் மற்றும் அதற்கான விதிகள், தமிழக அரசு அரசிதழில் அறிவிக்கை செய்யப்பட்டு, நடைமுறைக்கு வந்துள்ளது. இச்சட்டத்தை நடைமுறைப்படுத்தவும், பொதுமக்கள் எளிதாக பின்பற்றுவதற்காகவும் தமிழ்நாடு அரசு ஒரு இணையதளம் நிறுவியுள்ளது.
சொத்து உரிமையாளர்கள், வாடகைதாரர்களிடையே ஏற்படும் பிரச்சினைகளுக்கு தீர்வு காண, வருவாய் கோட்டாட்சியர் அளவில், வாடகை அதிகார அமைப்பு ஏற்படுத்தி அதனை செயல்படுத்த துணை ஆட்சியர் தகுதிக்கு குறையாத அலுவலர், அரசின் முன் அனுமதி பெற்று மாவட்ட ஆட்சியர்களால் நியமிக்கப்படுவார். இப்புதிய சட்டத்தின்படி, ஒருமித்த கருத்தின் மூலமே அனைத்து வாடகை ஒப்பந்தங்களையும் ஏற்படுத்த முடியும். குத்தகை விடுபவர் 3 மாத வாடகையை முன்பணமாக பெறமுடியும். புதிய சட்டத்தில் உரிமைதாரர் மற்றும் குத்தகைதாரர் இணைந்து வாடகை ஒப்பந்தத்தில் உள்ளபடி வளாகத்தை நல்ல நிலையில் வைத்துக் கொள்ள வரையறுக்கப்பட்டுள்ளது.
தமிழ்நாடு சொத்து உரிமையாளர் மற்றும் வாடகைதாரர்களின் உரிமைகள் மற்றும் பொறுப்புகள் முறைப்படுத்துதல் சட்டம் 2017 வாடகை ஒப்பந்த நிபந்தனைகள், விதிகளின்படி வாடகையை முறைப்படுத்துதல், சொத்து உரிமையாளர் மற்றும் வாடகைதாரர்களின் உரிமைகள் மற்றும் பொறுப்புகளை நேர் செய்தலே இந்த சட்டத்தின் முக்கிய நோக்கமாகும். இச்சட்டத்திற்கான விதிகள் 22 பிப்ரவரி 2019 வரையறை செய்யப்பட்டது.
இந்த சட்ட விதிகள் குறித்து அறிந்து கொள்வதற்கு தமிழ்நாடு அரசு புதிய இணையதளம் தொடங்கியுள்ளது. இப்புதுச் சட்டத்தின் வருகையால் முன்னிருந்த தமிழ்நாடு கட்டிடங்கள் மற்றும் வாடகை கட்டுப்பாடு சட்டம், 1960 நீக்கப்பட்டுவிட்டது.
சொத்து உரிமையாளர்கள், வாடகைதாரர்களின் வாடகை அல்லது குத்தகை ஒப்பந்த விண்ணப்பங்களை இ-சேவை மையம் மூலம் பதிவுசெய்ய வழி ஏற்படுத்தப் பட்டுள்ளது. விண்ணப்பங்கள் ஏற்கப்பட்ட நிலையில், வாடகை அதிகார அமைப்பின் மூலம் வாடகை ஒப்பந்த பதிவு எண் வழங்கப்படும். இதன்மூலம் சொத்து உரிமையாளர் மற்றும் வாடகைதாரர்கள் இடையே ஏற்படும் பிணக்குகளை களைய வழி ஏற்படுத்தப்பட்டுள்ளது.
2020 ஆம் ஆண்டில், கொரோனா கால கட்டம் தொடங்கி, தனது இடங்களைத் பர்சனலைஸ் செய்ய விரும்பும் மக்களிடமிருந்து நிறைய கோரிக்கைகளைப் பெற்றார். தனிநபர் மற்றும் தனிப்பட்ட இடங்களில் வடிவமைப்பை மேலும் அணுகக்கூடிய மற்றும் மலிவு விலையில் மாற்றுவதற்கான வாய்ப்பை அவர் இங்குதான் கண்டார். இது அவரது சமீபத்திய படைப்பான, ஆன்லைன் தனிநபர் மற்றும் தனிப்பட்ட இடங்களில் வடிவமைப்பு ஸ்டுடியோவுக்கு வழிவகுத்தது, இது நாட்டின் முதல் ஏஆர் அடிப்படையிலான உள்துறை வடிவமைப்பு தளமாகும். இந்த தளத்தின் மூலம், மக்கள் ஒரு உட்புற வடிவமைப்பாளரின் கண்ணோட்டத்தில் மூலம் தங்கள் சொந்த வீடுகள்/இடைவெளிகளில் உண்மையில் எப்படிப் பார்ப்பர் என்பதைப் பார்க்க முடியும்.
2014 ஆம் ஆண்டில் சிடிதார்த்திற்கு நாவலூரில் 20,000 சதுரடியில் உலகின் முதல் தொழில்நுட்ப அனுபவ மையத்தை போலாரிஸ் மென்பொருள் நிறுவனத்திற்காக உள்துரை வடிவமைப்பு செய்யும் வாய்ப்பு கிடைத்தது. இதன் மூலம் அவர் உள்ளக வடிவமைப்பில் கால்தடடம் பதித்தார். இது பென்சில் & மாங்க், உள்துறை வடிவமைப்பு ஸ்டுடியோஉருவாக காரணமானது, பல தனிநபர் மற்றும் தனிப்பட்ட இடங்களில் கவனம் செலுத்தியது. அப்போதிருந்து, பென்சில் & மாங்க் பிராண்ட் வெற்றிகரமாக ஹாஸ்ப்பிடாலிட்டி தொழில், குடியிருப்பு மற்றும் வணிக இடங்களுக்கான உள்துரை வடிவமைப்பில் ஈடுபட்டு வருகிறது.